Fyrirtækið fyrirhugaði að hefja framleiðslu á sólarkísil í Lownedes-sýslu í Mississippi í Bandaríkjunum en verkefnið hljóðaði upp á framkvæmdir fyrir rúmlega 200 milljónir dala , um 46 milljarða króna , og átti það að tryggja um 950 störf á svæðinu . Fyrirhuguð framleiðslugeta var um 16 þúsund tonn á ári . Stjórnvöld í Mississippi höfðu samþykkt í september 2011 að veita fyrirtækinu , sem þá bar nafnið Calisolar , opinbera aðstoð upp á rúmlega 94 milljónir dala , um 10,7 milljarða króna , til að greiða leið framkvæmdanna í fylkinu . Aðstoðin fól meðal annars í sér gatnagerð , hagstæðar lánalínur og margvíslega skattahvata . Eftir að fyrirhuguðum framkvæmdum fyrirtækisins seinkaði sífellt kröfðust yfirvöld í Lownedes-sýslu um mitt ár 2012 að forráðamenn fyrirtækisins legðu fram 150 þúsund dali , rúmlega 17 milljónir króna , í vörslufé . Sýslan útvegaði fyrirtækinu meðal annars um 90 hektara landsvæði til byggingar verksmiðju sinnar og treystu yfirvöld sér ekki til að halda því fráteknu fyrir Silicor ótímabundið . Var upphæðin sögð forsenda þess að fyrirtækinu yrði veitt fyrrgreind aðstoð og myndi fyrirtækið fá upphæðina greidda að fullu til baka við upphaf framkvæmda . Theresa Jester , forstjóri Silicor Materials , og Gísli Gíslason , hafnarstjóri Faxaflóahafna við Grundartanga í lok maí . VÍSIR / BJÖRN SIGURÐSSON Verkefnið fór út um þúfurSilicor mistókst að reiða fram þessa 150 þúsund dali , þrátt fyrir að hafa fengið rúmlega tíu mánaða frest , og aldrei varð úr framkvæmdunum . Silicor náði aldrei að fjármagna framkvæmdir sínar og þurfti því frá að hverfa sem olli yfirvöldum í sýslunni töluverðum heilabrotum . „ Við skiljum einfaldlega ekki hvernig einhver sem segist ætla að ráðast í framkvæmdir fyrir rúmlega 200 milljónir dollara á í erfiðleikum með að leggja fram 150 þúsund dali í vörslufé fyrir tvo mikilvæga eindaga , “ sagði Joe Max Higgins , forstjóri Columbus Lowndes Development Link í samtali við þarlenda fjölmiðla . Í upphafi þessa árs voru yfirvöldum í Lownedes-sýslu greiddar rúmlega 27 milljónir króna í skaðabætur til að vega upp á móti útgjöldunum sem þau réðust í til að lokka Silicor til sýslunnar . Þetta er þó ekki í eina skiptið sem fjármögnunarvandi fyrirtækisins hefur komist í heimspressuna en árið 2011 þurfti Silicor Materials , þá einnig undir nafninu Calisolar , að hætta við byggingu verksmiðju í Ohio af sömu ástæðu . Forráðamenn Calisolar höfðu fengið vilyrði fyrir 275 milljóna dala ( 31 milljarða króna ) lánveitingu frá bandarískum yfirvöldum vegna verkefnisins sem þeir afþökkuðu á „ síðustu stundu “ því þeir vildu heldur horfa til Mississippi og fyrrnefndar sólarkísilframleiðslu í Lownedes . Skömmu síðar var nafninu breytt í Silicor en nafnbreytingin var sögð tilkomin vegna „ stefnubreytingar hjá fyrirtækinu “ . Eins og áður hefur komið fram hyggst bandaríska fyrirtækið framleiða allt að 19 þúsund tonn af sólarkísil á ári í 77 milljarða króna verksmiðju á Grundartanga . Fyrirtækið vonast til að framkvæmdir geti hafist síðar á þessu ári og að verksmiðjan taki til starfa árið 2016 . Breyttar forsendur í MississippiÍ samtali við Vísi segir Davíð Stefánsson , ráðgjafi Silicor á Íslandi , þessa framvindu mála hjá fyrirtækinu í Bandaríkjunum eiga sér eðlilegar skýringar . „ Veigamesti þátturinn fólst í því að það kemur upp viðskiptastríð milli Bandaríkjanna og Kína sem þýddi að tæplega 60 prósent tollur var lagður á vörur inn í Kína frá Bandaríkjunum , “ segir Davíð . „ Kína er stærsta markaðssvæðið fyrir vörur Silicor Materials og með 60 prósent tollum á vörur þeirra var þeim einfaldlega kippt út af markaði . Það breyttust allar forsendur , það segir sig sjálft , “ bætir hann við . Fríverslunarsamningur Íslands og Kína réði því miklu um að bandaríska fyrirtækið Silicor Materials ákvað að reisa sólarkísilverksmiðju við Grundartanga . Bandaríska fyrirtækið Silicor Materials hefur ákveðið að reisa sólarkísilverksmiðju á Grundartanga . Í tilkynningu frá fyrirtækinu kemur fram að Arionbanki muni annast fjármögnun verkefnisins , og að fyrir liggi viljayfirlýsing um kaup á orku frá Landsvirkjun og Orku Náttúrunnar ( ON Power ) . Silicor Materials hefur óskað eftir ívilnunum vegna sólarkísilverksmiðju sem gæti risið á Grundartanga . Fulltrúar fyrirtækisins eru væntanlegir til landsins í næstu viku .